CELEX: 32010R0516
Language: ro
Date: 2010-06-15 00:00:00
Title: Regulamentul (UE) nr. 516/2010 al Comisiei din 15 iunie 2010 privind autorizarea permanentă a unui aditiv din hrana animalelor  (Text cu relevanță pentru SEE)

16.6.2010   
            
            
               RO
            
            
               Jurnalul Oficial al Uniunii Europene
            
            
               L 150/46
            
         REGULAMENTUL (UE) NR. 516/2010 AL COMISIEI
   din 15 iunie 2010
   privind autorizarea permanentă a unui aditiv din hrana animalelor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), în special articolul 3 și articolul 9d alineatul (1),
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (2), în special articolul 25,
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor.
            
         
               (2)
            
            
               Articolul 25 din Regulamentul (CE) nr. 1831/2003 prevede măsuri tranzitorii aplicabile cererilor de autorizare a aditivilor furajeri prezentate în conformitate cu Directiva 70/524/CEE, înainte de data aplicării Regulamentului (CE) nr. 1831/2003.
            
         
               (3)
            
            
               Cererea de autorizare a aditivului menționat în anexa la prezentul regulament a fost prezentată înainte de data aplicării Regulamentului (CE) nr. 1831/2003.
            
         
               (4)
            
            
               Observațiile inițiale privind cererea respectivă, prevăzute la articolul 4 alineatul (4) din Directiva 70/524/CEE, au fost transmise Comisiei înainte de data aplicării Regulamentului (CE) nr. 1831/2003. În consecință, această cerere continuă să fie tratată în conformitate cu articolul 4 din Directiva 70/524/CEE.
            
         
               (5)
            
            
               Utilizarea preparatului enzimatic de endo-1,3(4)-beta-glucanază produsă de Aspergillus aculeatus (CBS 589.94), endo-1,4-beta-glucanază produsă de Trichoderma longibrachiatum (CBS 592.94), alfa-amilază produsă de Bacillus amyloliquefaciens (DSM 9553) și endo-1,4-beta-xilanază produsă de Trichoderma viride (NIBH FERM BP 4842) a fost autorizată, în mod provizoriu, pentru găinile ouătoare, prin Regulamentul (CE) nr. 1458/2005 al Comisiei (3). Ea a fost autorizată pe durată nelimitată pentru puii pentru îngrășare prin Regulamentul (CE) nr. 358/2005 al Comisiei (4) și pentru curcanii pentru îngrășare prin Regulamentul (CE) nr. 1284/2006 al Comisiei (5).
            
         
               (6)
            
            
               S-au furnizat date noi în sprijinul unei cereri de autorizare pe durată nelimitată a preparatului enzimatic respectiv pentru găinile ouătoare.
            
         
               (7)
            
            
               În urma examinării cererii, s-a constatat că sunt îndeplinite condițiile stabilite la articolul 3a din Directiva 70/524/CEE pentru acest tip de autorizație. În consecință, ar trebui autorizată utilizarea pe durată nelimitată a acestui preparat enzimatic, astfel cum se prevede în anexa la prezentul regulament.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul aparținând grupului „enzime”, astfel cum este prevăzut în anexă, este autorizat pe durată nelimitată ca aditiv în hrana animalelor, în condițiile stabilite în anexa menționată anterior.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 iunie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 270, 14.12.1970, p. 1.
   
      (2)  JO L 268, 18.10.2003, p. 29.
   
      (3)  JO L 233, 9.9.2005, p. 3.
   
      (4)  JO L 57, 3.3.2005, p. 3.
   
      (5)  JO L 235, 30.8.2006, p. 3.
   
      ANEXĂ
      
                  Nr. CE
               
               
                  Aditivul
               
               
                  Formula chimică, descriere
               
               
                  Specia sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  Unități de activitate/kg de furaj complet
               
            
                  
                     Enzime
                  
               
            
                  E 1621
               
               
                  Endo-1,3(4)-beta-glucanază
                  EC 3.2.1.6
                  Endo-1,4-beta-glucanază
                  EC 3.2.1.4
                  Alfa-amilază
                  EC 3.2.1.1
                  Endo-1,4-beta-xilanază
                  EC 3.2.1.8
               
               
                  Preparat de:
                  
                               
                           
                           
                              endo-1,3(4)-beta-glucanază produsă de Aspergillus aculeatus
                              
                              (CBS 589.94),
                           
                        
                               
                           
                           
                              endo-1,4-beta-glucanază produsă de Trichoderma longibrachiatum
                              
                              (CBS 592.94),
                           
                        
                               
                           
                           
                              alfa-amilază produsă de Bacillus amyloliquefaciens
                              
                              (DSM 9553) și
                           
                        
                               
                           
                           
                              endo-1,4-beta-xilanază produsă de Trichoderma viride
                              
                              (NIBH FERM BP4842)
                              având o activitate minimă de:
                              
                                           
                                       
                                       
                                          endo-1,3(4)-beta-glucanază: 10 000 U (1)/g,
                                       
                                    
                                           
                                       
                                       
                                          endo-1,4-beta-glucanază: 120 000 U (2)/g,
                                       
                                    
                                           
                                       
                                       
                                          alfa-amilază: 400 U (3)/g,
                                       
                                    
                                           
                                       
                                       
                                          endo-1,4-beta-xilanază: 210 000 U (4)/g.
                                       
                                    
                        
               
                  Găini ouătoare
               
               
                  —
               
               
                  endo-1,3(4)-beta-glucanază
                  500 U
               
               
                   
               
               
                  
                              1.
                           
                           
                              A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.
                           
                        
                              2.
                           
                           
                              Doza recomandată pe kg de furaj complet:
                              
                                           
                                       
                                       
                                          endo-1,3(4)-beta-glucanază: 500-1 500 U
                                       
                                    
                                           
                                       
                                       
                                          endo-1,4-beta-glucanază: 6 000-18 000 U
                                       
                                    
                                           
                                       
                                       
                                          alfa-amilază: 20-60 U
                                       
                                    
                                           
                                       
                                       
                                          endo-1,4-beta-xilanază: 10 500-31 500 U
                                       
                                    
                        
                              3.
                           
                           
                              Se utilizează în furaje combinate, bogate în polizaharide nonamilacee (în principal beta-glucani și arabinoxilani), de exemplu, care conțin 30-50 % grâu.
                           
                        
               
                  Pe durată nelimitată.
               
            
                  endo-1,4-beta-glucanază
                  6 000 U
               
            
                  alfa-amilază
                  20 U
               
            
                  endo-1,4-beta-xilanază
                  10 500 U
               
            
         (1)  1 U reprezintă cantitatea de enzimă care eliberează 0,0056 micromoli de zaharuri reducătoare (măsurate în echivalenți glucoză) pe minut din beta-glucan de orz, la un pH de 7,5 și la 30 °C.
      
         (2)  1 U reprezintă cantitatea de enzimă care eliberează 0,0056 micromoli de zaharuri reducătoare (măsurate în echivalenți glucoză) pe minut din carboximetilceluloză, la un pH de 4,8 și la 50 °C.
      
         (3)  1 U reprezintă cantitatea de enzimă care hidrolizează 1 micromol de legături glucozidice pe minut din polimer amilaceu legat transversal și insolubil în apă, la un pH de 7,5 și la 37 °C.
      
         (4)  1 U este cantitatea de enzimă care eliberează 0,0067 micromoli de zaharuri reducătoare (măsurate în echivalenți xiloză) pe minut din xilan de lemn de mesteacăn, la un pH de 5,3 și la 50 °C.